kardosdrur/scandi-wiki huggingface dataset:
Naglfar (band)

Naglfar er et svensk melodisk black metal-band der blev dannet i 1992 af Jens Rydén og Kristoffer Olivius under navnet Uninterred. Gruppens stil kombinere traditionelt black metal med elementer fra melodisk dødsmetal ofte omtalt som blackened death metal.

Historie 
Naglfar blev dannet i 1992 af Jens Rydén (vokal/guitar) og Kristoffer Olivius (bas) under navnet "Uninterred." Bandet havde deres første fuldkomne line-up da Ulf Andersson fra Nocturnal Rites sluttede sig til dem på trommer og Morgan Hansson og Fredrik Degerström som guitarister. I marts 1994 forlod Fredrik Naglfar på grund af problemer med bandet såvel som musikalske forskelle. Kort tid efter forlod Ulf også bandet for at koncentrere sig om Nocturnal Rites. Det var i denne udskiftningsperiode at bandet skrev og indspillede deres demo i Garageland Studio ved navn Stellae Trajectio. Inden demoen blev udgivet i november 1994 ændrede bandet navn til Naglfar

Tidligt i 1995 skrev bandet kontrakt med Wrong Again Records og i sommeren udgav de deres debutalbum Vittra. Efter indspilningerne var afsluttet valgte trommeslageren Mattias Holmgren at forlade bandet. Udover optrædenden på en Iron Maiden hyldestcd hvor de spillede sangen "The Evil That Men Do," var bandet uvirksomme de efterfølgende år. Deres andet album Diabolical blev udgivet i 1998. 

Efter flere ændringer i medlemmerne indspillede Naglfar en ep ved navn Ex Inferis og derefter deres tredje album Sheol med Lars Nedland som gæstemusiker.
 
I 2005 udgav bandet deres fjerde studiealbum ved navn Pariah. Efter udgivelsen tog de på turné sammen med bandet Dark Funeral gennem Europa og spillede blandt andet til flere festivaler der i blandt Tuska Open Air. Den 4. december blev det bekræftet at trommeslageren Morgan Lie blev permanent bassist i stedet for. I februar 2007 udkom Naglfars femte studiealbum ved navn Harvest

Dikografi

Albums 
 Vittra (1995)
 Diabolical (1998)
 Sheol (2003)
 Pariah (2005)
 Harvest (2007)
 Téras (2012)

Ep'er 
 When Autumn Storms Come (1998)
 Ex Inferis (2002)

Demoer 
 Stellae Trajectio (1994)
 We Are Naglfar - Fuck You! (1995)
 Maiden Slaughter (1996)

Band medlemmer

Nuværende medlemmer 
 Andreas Nilsson – Lead, rytmeguitar (1993 -)
 Marcus "Vargher" E. Norman – Lead, rytmeguitar (2000 -)
 Kristoffer "Wrath" Olivius – Vokal, bas (tidligere) (1992 -)
 Mattias Grahn – Trommer (1997 -)
 Morgan Lie – Bas (Trommer 1995-1997) (2005 -)

Tidligere medlemmer 
 Morgan Hansson – Guitar (1993 – 2000)
 Fredrik Degerström – Guitar (1993 – 1994)
 Mattias Holmgren – Trommer (1995)
 Ulf Andersson – Trommer (1992 – 1994)
 Jens Rydén – Vokal, guitar (tidligere) (1992 – 2005)

Gæstemusikere 
 "Lars Nedland" – Trommer (på Sheol)

Eksterne henvisninger 

 
 
 
 Et tysk/engelsk Interview med Kristoffer W. Olivius i 2005 

Melodisk dødsmetal-grupper
 
Musikgrupper fra 1992
Táchira

Táchira er en af Venezuelas 23 delstater (estados) beliggende i den vestlige del af landet grænsende op til Colombia.

Delstatens hovedstad hedder San Cristobal. Arealet på delstaten måler 11.100km² og, i 2007, har den en estimeret population på 1.177.300 indbyggere. Delstaten hører under Andesregionen.

Underinddelinger 
Táchira er underinddelt i 29 kommuner.

Historie 
Navnet på delstaten kommer fra det indianske ord tachure, der er navnet på en brunlig blomst med medicinsk virkning, som findes i Táchira.

Delstater i Venezuela
Johannes Anker Larsen

Johannes Anker Larsen (18. september 1874 i Henninge på Langeland – 12. februar 1957 i Birkerød) var en dansk forfatter og teatermand.

I 1923 fik Anker Larsen tilkendt Gyldendals litteraturpris for bedste danske eller norske roman, med romanen De Vises Sten. I den lille selvbiografiske For åben dør giver han lidt af baggrunden for sit forfatterskab, som er udpræget mystisk. Mange af hans bøger indeholder skildringer af barndomsoplevelser med mystisk islæt ('evighedsglimt'). Hans personskildringer bærer præg af en fin indlevelsesevne.

Udvalgt bibliografi 
 1912 – Karen Kruse
 1919 – Bugten
 1923 – De Vises Sten
 1925 – Martha og Maria
 1926 – For åben dør
 1928 – Sognet som vokser ind i himlen
 1932 – Kong Lear fra Svendborg
 1949 – Hansen

En del af bøgerne er genudgivet på Skt. Ansgars forlag (Visdomsbøgerne).

Litteratur 
 Knud Wentzel, Mystiker og digter – Anker Larsens Liv og forfatterskab, Syddansk Universitetsforlag, 2011. .

Eksterne henvisninger 
 Johannes Anker Larsen's mindeside på Facebook

 
 
 

Romanforfattere fra Danmark
Dansksprogede forfattere fra Danmark
Toksikologi

Toksikologi (af græsk: toxikón "pilegift" + lógos "ord,tanke, fornuft") er læren om giftstoffer.

Toksikologi indebærer læren om selve giftstofferne og deres virkningsmekanismer samt om hvilke forgiftningssymptomer de kan forårsage i levende organismer — både animale og humane.

Toksikologien indebærer også læren om behandlingsmulighederne i forbindelse med forgiftning.

Farmakologi
Allan Davis

Allan Davis (født 27. juli 1980) er en australsk professionel landevejsrytter, som kører for det kasakhiske ProTour-hold .

Allan Davis har bl.a. kørt for Discovery Channel Pro Cycling Team. I Tour de France 2005 kom han på femte pladsen i kampen om den grønne pointtrøje. I 2006, da han cyklede for , blev han, som en del af den spanske dopingskandale, anklaget for doping. I 2007 kom han på andenpladsen i Milano-Sanremo.

Eksterne henvisninger 

Mandlige cykelryttere fra Australien
Jens Peter Johansen

Jens Peter Johansen (født 17. august 1943 i Sønderborg, død 18. september 2018) var en dansk læge. Han er en pionererne i opbygningen af det arbejdsmedicinske speciale i Danmark. Han stod således i spidsen for oprettelsen af Arbejdsmedicinsk klinik ved Aalborg sygehus, hvor han har været ledende overlæge siden 1981.

Jens Peter Johansen sad som Sundhedsstyrelsens repræsentant i Erhvervssygdomsudvalget.

Referencer 

Læger fra Danmark
ASA

ASA eller asa har flere betydninger:
 Acetylsalicylsyre
 Et udtryk for fotografisk films hastighed (måleenhed) defineret af det tidligere American Standards Association. Nu erstattet af ISO, der har samme enhed.
 ASA Film
 Arbejder Sport Aarhus fod- og håndboldklub i Aarhus
 Cisco Systems ASA firewall linje
 Asa (navn) - drengenavn og pigenavn
 Asa (Iran) - i South Khorasan Province
 Asa (Nigeria) - i Kwara State
 Forkortelse for den den norske selskabsform "Allmennaksjeselskap" (svarende til det danske Aktieselskab), anvendes på samme måde som på danske "A/S", eksempelvis Statoil ASA.
 Acoustical Society of America
 American Standards Association - fra 1966 United States of America Standards Institute (USASI) - og senere i 1969 American National Standards Institute (ANSI).

Se også 
 Asathor eller Asator
 Asatro
Lorelai Gilmore

Lorelai Victoria Gilmore (født 1968) er en fiktiv person i tv-serien Gilmore Girls spillet af Lauren Graham. Hun blev opkaldt efter sin farmor, Lorelai "Trix" Gilmore (Marion Ross), og er mor til Rory (Alexis Bledel).

Hun er opvokset i Hartford, Connecticut.

Hendes velhavende forældre Richard (Edward Herrmann) og Emily (Kelly Bishop) opdrog hende til at bliver en proper ung dame af god familie. De havde planlagt hendes fremtid i samfundet og havde arrangeret, at hun skulle præsenteres for samfundet efter sin 16-årige fødselsdag, men Lorelai var altid rebelsk og afstandstagende fra sin strukturerede, beskyttede opvækst. Følgerne heraf var graviditet som 16-årig, hvor hun fødte Rory og opkaldte hende efter sig selv.

Biografi
Som teenager datede Lorelai Christopher Hayden (David Sutcliffe), søn af Straub (Peter Michael Goetz) og Francine (Cristine Rose), mens de gik i gymnasiet og blev gravid lige før sin samfundsdebut, hvilket gjorde hendes forældre skuffede og fik dem til at skamme sig. 
Christopher og Lorelais forældre prøvede at overbevise dem om, at de skulle gifte sig, hvilket Christopher var rede til, men Lorelai afviste. Da det gik op for hende, at hun havde veer, tog hun en taxa alene til hospitalet.

Efter at hendes datter, Lorelai "Rory" Leigh Gilmore, blev født, boede hun hos sine forældre i et år, før hun løb hjemmefra for at finde et job, hvilket hun fandt på "The Independence Inn" i Stars Hollow. Ejeren af kroen, Mia (først Elizabeth Franz, derefter Kathy Baker), tog hende ind, gav hende et job som rengøringsassistent og lod hende og Rory bo i baghaven i et renoveret skur. Lorelai arbejdede sig op gennem årene og blev til sidst forfremmet til administrende direktør. På kroen mødte hun desuden sin bedste ven og kollega, Sookie St. James (Melissa McCarthy), en talentfuld kok.

Lorelai gik på Hartford Community College og fik en bachelorgrad i forretningsførelse, mens hun styrede "The Independence Inn".

Eksterne henvisninger 
 

Personer fra Gilmore Girls
Svoger

Svoger er betegnelsen for en mand, der indtager en af følgende tre pladser i en familie:
 Ægtefælles bror
 Søskendes mand
 Ægtefælles søskendes mand

Se også
Svigerinde

Referencer 

Familierelationer
Septemberfortællingerne

Septemberfortællingerne er en antologi, udgivet i 1988 af Brøndums forlag.

Samlingen indeholder noveller af forfattere som Vagn Lundbye, Henrik Nordbrandt, Svend Åge Madsen, Inger Christensen og mange andre.

Septemberfortællingerne består af i alt 49 fortællinger fordelt ud over 7 bind, der hver indeholder syv fortællinger underlagt et bestemt tema. Den første bog i samlingen hedder fx 7 fortællinger om skæbnen; denne efterfølges af titler som bl.a. 7 fortællinger om mordet, 7 fortællinger om mødet…

Flere så udgivelsen af Septemberfortællingerne som en genoplivning af den fortællende litteratur.

Eksterne henvisninger 
 Septemberfortællingerne – noveller

Litteratur i 1988
Antologier
Novellesamlinger
Vattenfall Cyclassics 2007

Vattenfall Cyclassics 2007 var den 12. udgave af endagscykelløbet Vattenfall Cyclassics, som blev arrangeret den 19. august 2007 i Hamborg-området, Tyskland. 

I modsætning til de øvrige år, hvor et udbrud normalt havde kørt hjem, så 2007-udgaven af løbet ud til at skulle afgjøres i en massespurt indtil Alessandro Ballan fra Lampre-Fondital satte et angreb ind på den sidste kilometer, og lige akkurat lykkedes i at holde sprinterne bag sig. Den italienske klassikerspecialist tog dermed sin anden sejr i sæsonen, efter førstepladsen i Flandern rundt tidligere på sæsonen.

Astana stilte nok en gang ikke til start, efter at holdet bestemte sig for at tage en pause i august efter dopingskandalerne i Tour de France.

Hamborg-Hamborg, 229,1 km 
19-08-2007 

UCI ProTour 2007
2007
Danmarksturneringen

Danmarksturneringen kan referere til flere turneringer indenfor forskellige idrætsgrene:

 Danmarksturneringen i atletik – det danske holdmesterskab i atletik for mænd og kvinder arrangeret af Dansk Atletik Forbund (DAF)
 Danmarksturneringen i bordtennis – en bordtennis-turnering for hold arrangeret af Dansk Bordtennis Union.
 Danmarksturneringen i floorball – en floorball-turnering for hold arrangeret af Floorball Danmark.
 Danmarksturneringen i fodbold – en fodbold-turnering for mænd arrangeret af Dansk Boldspil-Union (DBU).
 Danmarksturneringen i frisbee (ultimate) – en frisbee-turnering for hold (ultimate) arrangeret af Dansk Frisbee Sport Union. (DFSU)
 Danmarksturneringen i golf – en golf-turnering for hold arrangeret af Dansk Golf Union (DGU).
 Danmarksturneringen i kvindefodbold – en fodbold-turnering for kvinder arrangeret af Dansk Boldspil-Union (DBU).
 Danmarksturneringen i squash – en squash-turnering for hold arrangeret af Dansk Squash Forbund (DSqF).
 Danmarksturneringen i tennis – en tennis-turnering for hold arrangeret af Dansk Tennis Forbund (DTF).
Tadsjikiske Sovjetiske Socialistiske Republiks nationalsang

Tadsjikistans Nationalsang var Tadsjikistans nationalsang da det var en republik i Sovjetunionen.

Baggrund 
Nationalsangen blev brugt fra 1946 til 1994. Musikken blev komponeret af Suleiman Yudakov og teksten blev skrevet af Abulkasim Lakhuti. Melodien bliver brugt i Surudi Milli men med andre tekster. I 1977 blev teksten ændret for at fjerne referencer til Josef Stalin. Dette er versionen præsenteret her i Tadsjikisk. Den russiske, derimod, er en ældre version.

Tadsjikisk tekst 
Чу дасти рус мадад намуд,
бародарии халқи совет устувор шуд,
ситораи ҳаёти мо шарорабор шуд.
Гузаштаҳои пурифти хори мо
ба ҷилва омаданду дар диёри мо, диёри мо
устақил давлати тоҷикон барқарор шуд. 

Ба ҳоли таб даруни шаб
Садои раъди давлати Ленин фаро расид
Зи барқи байрақаш сиёҳии ситам парид
Саодати ҷовидон дар ин замин
Зи партия ба мо расид, ба партия сад офарин
Марду озода моро чунин ӯ бипарварид

Шиори мо диҳад садо:
Баробарӣ, бародарӣ миёни халқи мо.
Зи хонадони мо касе намешавад ҷудо,
Ягонагиро ба худ сипар кунем
Ба сӯи фатҳи коммунизм сафар кунем,сафар кунем,
Зинда бод мулки мо, халқи мо, Иттиҳоди мо

Tadsjikisk tekst (Romerske alfabet) 

Chu dasti rus
madad namud,
barodarii khalqi sovet ustuvor shud,
sitorai hayoti mo sharorabor shud.
Guzashtahoi purifti khori mo
ba jilva omadandu dar, diyori mo, diyori mo
ustaqil davlati tojikon barqaror shud.

Ba holi tab
daruni shab
Sadoi ra'di davlati Lenin faro rasid
Zi barqi bayraqash siyohii sitam parid
Saodati jovidon dar in zamin
Zi partiya ba mo rasid, ba partiya sad ofarin.
Mardu ozoda moro chunin ū biparvarid.

Shiori mo
dihad sado:
Barobarī, barodarī miyoni khalqi mo.
Zi honadoni mo kase nameshavad judo,
Yagonagiro ba khud sipar kunem
Ba sūi fathi kommunizm safar kunem, safar kunem,
Zinda bod mulki mo, khalqi mo, Ittihodi mo.

Russisk tekst 
Руси рука 
На все века 
В семью могучую слила советский весь народ. 
Над нами новая судьба в лучах зари встает. 
Мы древней доблестью вновь сердца зажгли, 
Повсюду слава гремит родной земли. 
В государстве таджикском таджик воле гимн поет. 
  
Под игом тьмы 
Томились мы. 
Но грянул громом благодатным Ленина призыв, 
Багряной молнией сверкнуло знамя, тьму пронзив. 
Счастливый день, вольный труд, стальную мощь 
Несет нам Сталин родной, любимый вождь. 
Как отец, нас растил он, в трудах, в битвах закалив. 
  
Велим сынам, 
Подобно нам, 
Рукою грозною разить бесчестный вражий строй 
И верность вечную хранить семье своей большой. 
Единство стало щитом нам боевым. 
Во всех сраженьях врагов мы победим. 
Век живи, милый край, век живи, наш Союз родной!

Eksterne links 
 MIDI file
 Vocal recording in MP3 format
 Lyrics – nationalanthems.info

Sovjetiske Socialistiske Republiks nationalsang
Tidligere nationalsange
Steel Wheels

Steel Wheels er et album fra The Rolling Stones, og det blev udgivet i 1989. Dette album blev lavet efter at uvenskabet mellem Mick Jagger og Keith Richards forsvandt, og den efterfølgende tour var en af de største dengang. Albummet er også den sidste for bassisten Bill Wyman, da han beslutter sig for at forlade bandet.

Historie 

Steel Wheel markerede et vendepunkt i Mick Jagger og Keith Richards forhold. Jagger, der havde prioriteret sin solo karriere frem for The Rolling Stones i nogle år besluttede at vende tilbage, og forholdet til Richards var nu langt mere hjerteligt. Begge to havde haft en solo karriere i perioden efter det svage album Dirty Work, fra 1986. Jagger med albummet Primitive Cool  (1987) og Richards med Talk Is Cheap  (1988), men ingen af albummene blev særlig store succeser. Dette medvirkede nok til at de igen valgte at satse på deres fælles projekt igen, og Steel Wheels var det første album som resultatet af ”genforeningen”. 

De mødtes i januar 1989, lige efter at de var blevet optaget i Rock and Roll Hall of Fame, og kemien mellem Jagger og Richards var så god, at alle hårde ord var glemt som var fløjet gennem luften de seneste år, at de komponerede omkring halvtreds sange på få uger. Ron Wood, Bill Wyman og Charlie Watts blev kaldt sammen for at begynde indspilninger, der til sidste ville blive til Steel Wheels. 

Det første hit fra albummet var "Mixed Emotions" som fik en femte plads i USA, og det var også det sidste hit i landet. 

Albummet var ikke på højde med de albums fra storhedstiden, men fik dog gode anmeldelser og den henholdsvis anden og tredje på hitlisterne i England og USA. Pladen blev fulgt op med Steel Wheel / Urban Jungle turneen i 1989 og 1990.

Spor 

Alle sangene er skrevet af Mick Jagger and Keith Richards undtaget hvor andet er påført.
"Sad Sad Sad" – 3:35 
"Mixed Emotions" – 4:39 
"Terrifying" – 4:53 
"Hold On To Your Hat" – 3:32 
"Hearts For Sale" – 4:40 
"Blinded By Love" – 4:37 
"Rock and a Hard Place" – 5:25 
"Can't Be Seen" – 4:10 
"Almost Hear You Sigh" (Mick Jagger/Keith Richards/Steve Jordan) – 4:37 
"Continental Drift" – 5:14 
"Break The Spell" – 3:07 
"Slipping Away" – 4:30

Musikere 

Mick Jagger – Sang, Kor, Elektrisk Guitar, Akustisk Guitar, Mundharmonika 
Keith Richards – Elektrisk Guitar, Kor, Akustisk Guitar, Sang, Klassisk Guitar 
Charlie Watts – Trommer 
Ron Wood – Elektrisk Guitar, Bass, Kor, Akustisk Guitar, Dobro 
Bill Wyman – Bass 
Phil Beer – Mandolin, Fiddle 
Matt Clifford – Keyboard, Klaver, Elektrisk Piano, Clavinet, Harmonium
Sarah Dash – Kor 
Lisa Fischer – Kor 
Bernard Fowler – Kor 
Luis Jardim – Perkussion 
The Kick Horns – Messingblæser
Chuck Leavell – Orgel, Klaver, Keyboard 
Roddy Lorimer – Trompet 
Master Musicians of Jajouka with Bachir Attar Farafina – Afrikanske- Marokkanske Instruments 
Sonia Morgan – Kor 
Tessa Niles – Kor

Eksterne henvisninger 

Steel Wheel

Fodnote 

Album fra 1989
Rolling Stones-album
Øresundsuniversitetet

Øresundsuniversitetet var et samlende navn for samarbejdet imellem en række universiteter i Øresundsregionen. Projektet opstod for at øge samarbejdet vedrørende uddannelse og forskning samt samarbejdet med erhvervslivet, myndigheder og andre organisationer i regionen. Øresundsuniversitetet blev oprettet i 1997. Den 31. august 2012 ophørte organisationen.

Følgende institutioner var i perioder medlemmer af Øresundsuniversitetet:
 Danmarks Biblioteksskole (DB) (fra 2010 under navnet Det Informationsvidenskabelige Akademi (IVA), der i 2013 blev en del af Københavns Universitet)
 Danmarks Farmaceutiske Højskole (DFH) (fra 2003 Danmarks Farmaceutiske Universitet (DFU), der i 2007 blev en del af Københavns Universitet)
 Danmarks Pædagogiske Universitet (DPU) (fra 2007 en del af Aarhus Universitet)
 Danmarks Tekniske Universitet (DTU)
 Handelshøjskolen i København (senere Copenhagen Business School (CBS))
 Högskolan Kristianstad (HKr)
 IT-højskolen (fra 2003 IT-Universitetet i København (ITU))
 Den Kgl. Veterinær- og Landbohøjskole (KVL) (fra 2007 en del af Københavns Universitet)
 Kunstakademiets Arkitektskole
 Københavns Universitet (KU)
 Lunds Universitet (LU)
 Malmö högskola (MAH)
 Roskilde Universitetscenter (RUC) (fra 2008 Roskilde Universitet)
 Sveriges lantbruksuniversitet/Alnarp (SLU/Alnarp)

I 2006 etablerede man det fælles interregionale og tværinstitutionelle akademi Øresund Entrepreneurship, der fungerede som en selvstændig enhed under Øresundsuniversitetet.

Noter 

Universiteter i Sverige
Universitetet
Etableret i 1997
Ophørt i 2012
Universiteter i Danmark
Frederik Krabbe

Frederik Krabbe (født 10. marts 1988) er en dansk fodboldspiller, der spiller for den danske klub HIK.

Hans forcer er hurtighed, en god spilforståelse og hovedstødsstyrke.

Klubkarriere 
Efter at have begyndt at spille fodbold i Aabyhøj IF skiftede Krabbe som 15-årig til AGF. Her var han med til at vinde junior-DM i 2003. Han var en del af den talentfulde årgang 1988 fra AGF sammen med spillere som Michael Lumb, Morten Beck Andersen, Michael Vester, Niels Kristensen, Jesper Blicher og Anders Syberg, der alle fik kampe på AGF's førstehold. Krabbe fik debut for AGF's superligahold i 2005.

Han spillede i alt 131 kampe for AGF. Hans karriere blev sat tilbage, da han i en træningskamp mod AaB i juli 2010 blevalvorligt skadet og derpå var ude i over et halvt år.

Den 24. maj 2011 udløb Frederik Krabbes kontrakt med AGF, hvorefter han skiftede på en fri transfer til Lyngby på en to-årig kontrakt.

I juli 2013 indgik Krabbe kontrakt med Arendal Fotball i den tredjebedste norske række.

I december 2014 indgik han en toethalvtårig kontrakt med Hvidovre IF. I sommeren 2019 blev Krabbe udlejet til HIK for efterårssæsonen, og derpå skiftede han permanent til denne klub.

Referencer

Eksterne henvisninger 
 

Fodboldspillere fra Danmark
Fodboldspillere fra AGF
Fodboldspillere fra Lyngby Boldklub
Fodboldspillere fra Hvidovre IF
Fodboldspillere fra Hellerup IK
Personer fra Aarhus
Osaka After Dark

Osaka After Dark er rockgruppen D-A-D's første livealbum udgivet januar 1990 kun i Japan. Optagelserne stammer fra en turne i Japan, Singapore og Australien i april 1989.

Spor 

D-A-D-album
Livealbum fra 1990
Stig Pedersen

Stig Pedersen (født 18. maj 1965 på Amager) er bassist og sanger og spiller i rockbandene D-A-D og Hellbetty. Han er venstrehåndet og må derfor spille på venstrehånds basser. Da han oftest bruger A og E strengene, har han kun de to strenge på de specieldesignede basser, han spiller på. I sangen D-Law fra Riskin' It All omtales han således: "He's got a one track mind and a two stringed bass" (han har et ensporet sind og en tostrenget bas).

Han er kendt som tekstforfatter og bidrager med mange one-liners i sangskrivningsprocessen - blandt andet var det Stig Pedersen der var ophavsmand til D-A-D-nummeret "Sleeping My Day Away". Han har også været med til at skrive og komponere det specielle og anerkendte nummer "Something Good" sammen med Jesper Binzer og Jacob Binzer.

Før han startede D-A-D spillede han i punkbandet ADS, som han blev smidt ud fra. Derefter ønskede han at starte et nyt band, der skulle klare sig bedre end ADS. Sammen med Jesper Binzer, som han havde mødt gennem fælles venner, startede han et nyt band, der blev til D-A-D.. Da D-A-D startede hed de Disneyland After Dark, og Stig delte forsangerrollen med Jesper Binzer – Det kan høres på de to første plader "Call of the Wild" og "D.A.D Draws a Circle" – På numre som "Jonnie", "I'd Rather Live than Die" og "Black Crickets". I dag synger han stadig på sange som "Ridin' with Sue", "Jackie O'" og klassikeren "It's After Dark" hvor han deler vokalen med Binzer. Efter "No Fuel Left for the Pilgrims" overtog Jesper Binzer dog helt og holdent rollen som frontmand.

Referencer

Eksterne henvisninger 
 

Bassister fra Danmark
D-A-D
Fallout

Fallout er det første spil i Fallout serien af RPG computerspil. Spillet er udviklet af Black Isle Studios og udgivet af Interplay i 1997. Spillet er kendt for sin post-apokalyptiske stemning og yderst sorte humor. Spillet gør i personskabelses fasen brug af SPECIAL Systemet. Efterfølgeren Fallout 2 udkom i 1998. Spillets handling foregår på USAs vestkyst i 2161 efter en voldsom 3. Verdenskrig ført med atomvåben har lagt jorden stort set øde.

Historie 

Man starter spillet som en indbygger,(som går under navnet Vault Dweller i senere Fallout spil), der har boet hele sit liv i atombunkeren Vault 13. Da computeren, der styrer vandforsyningen bryder sammen, bliver denne indbygger udvalgt af bunkerens 'Overseer' til at opsøge verden udenfor bunkeren for at finde en chip til at reparere computeren med. Det er under denne jagt, at han til sin rædsel opdager, at en mutanthær er på vej imod hans bunker for at dræbe alt liv. Han opsøger derefter mutanthærens leder 'The Master' og dræber ham og ødelægger mutanternes base. Da indbyggeren vender tilbage til Vault 13, bliver han modtaget af Overseer'en, der fortæller, at han har ændret sig så meget psykologisk efter mødt verden udenfor, at han af sikkerhedshensyn ikke kan blive i Vault 13. Indbyggeren bliver derefter udvist til ødemarken.

Hvis spilleren har opført sig yderst ondskabsfuldt igennem hele spillet eller har evnen 'Bloody Mess', udløser det en alternativ slutning, hvor indbyggeren trækker sit våben og gennemhuller Overseer'en.

Eksterne henvisninger 
 

 
Computerspil fra 1997
DOS-spil
Windows-spil
Macintosh-spil
Computerrollespil
Computerspil med handling i fremtiden